kardosdrur/scandi-wiki huggingface dataset:
Danske Regioner

Danske Regioner er interesse- og arbejdsgiverorganisation for de fem regioner i Danmark.

Danske Regioner har en politisk valgt bestyrelse på normalt 17 medlemmer. Bestyrelsen nyvælges efter hvert regionsrådsvalg. Partierne som deltog i valget, tildeles et antal pladser i bestyrelsen i forhold til partiets antal stemmer ved valget, hvorefter hvert parti udpeger deres medlemmer af bestyrelsen. Partier som har regionsrådsformænd, skal udpege disse først. Hvis noget parti har flere regionsrådsformænd end pladser i Danske Regioners bestyrelse, indtræder disse regionsrådsformænd også i bestyrelsen foruden de øvrige 17 valgte medlemmer.

Den administrerende direktør er fra 1. april 2012 Adam Wolf.

Selv om strukturreformen nedlagde amterne og oprettede regionerne er Danske Regioner en fortsættelse af Amtsrådsforeningen (forkortet ARF) der var interesse- og arbejdsgiverorganisation for de 13 danske amter, samt Bornholms Regionskommune. ARF's sidste formand var amtsborgmester i Roskilde Kristian Ebbensgaard (V).

Danske Regioner har til huse på Østerbro i København, og har desuden et kontor i Bruxelles.

Bestyrelse 
Danske Regioners nuværende bestyrelse efter regionsrådvalget 2021 består af:
 Formand: Anders Kühnau, regionsrådsformand i Region Midtjylland (A)
 1. næstformand: Stephanie Lose, regionsrådsformand i Region Syddanmark (V)
 2. næstformand: Lars Gaardhøj, regionsrådsformand i Region Hovedstaden (A)
 Formand for Løn- og Praksisudvalget: Heino Knudsen, regionsrådsformand i Region Sjælland (A)
 Ulla Astman, Region Nordjylland (A)
 Mette With Hagensen, Region Syddanmark (A)
 Trine Birk Andersen, Region Sjælland (A)
 Formand for Miljø- og Klimaudvalget: Mads Duedahl, regionsrådsformand i Region Nordjylland (V)
 Martin Geertsen, Region Hovedstaden (V)
 Jacob Jensen, Region Sjælland (V)
 Formand for Udvalget for Regional Udvikling og EU: Anders G. Christensen, Region Midtjylland (V)
 Formand for Udvalget for det Nære Sundhedsvæsen: Christoffer Buster Reinhardt, Region Hovedstaden (C)
 Per Larsen, Region Nordjylland (C)
 Martin Jakobsen, Region Midtjylland (C)
 Formand for Sundhedsudvalget: Karin Friis Bach, Region Hovedstaden (B)
 Peter Westermann, Region Hovedstaden (F)
 Tormod Olsen, Region Hovedstaden (Ø)

Se også 
 Regionsråd
 ISO 3166-2:DK

Referencer

Ekstern henvisning 
 Danske Regioners hjemmeside

Regioner
Danmarks regioner
Stevnsgade Basketball (forening)

Stevnsgade Basketball er en dansk basketballklub og sportsforening hjemmehørende på Nørrebro i København. Klubben har ungdoms-, dame-, herre-, oldboys- og kørestolshold. Klubbens førstehold for både herre og damer blev udskilt fra moderklubben i sommeren 2015, og spiller også under navnet Stevnsgade. Både moderklubben og den professionelle afdeling afvikler sine hjemmebanekampe i Nørrebrohallen.

Klubbens historie

Stiftelsen og begyndelsen 
Stevnsgade Basketball blev grundlagt i 1958 på Nørrebro. Stevnsgade var i firserne og halvfemserne blandt de dominerende hold i dansk basket med tre danske mesterskaber i 1979, 1980 og 1985.

Samarbejdet med BK Skjold 
Basketballklubben blev i 1999 lagt under Boldklubben Skjold fra Østerbro, hvilket medførte dannelsen af BK Skjold/Stevnsgade Basket. Det tættere samarbejde har gjort klubben til en af de største danske sportsklubber medlemsmæssigt (over 1.800 medlemmer), såfremt man inkluderer medlemmerne fra alle afdelinger: basketball, fodbold, idrætsfritidsklubber, dans m.m. Klubbens eliteafdeling i basketball (både herrer og damer) skiftede i sommeren 2004 navn til BK Skjold Basket for at skabe en større samhørighed og slagkraft overfor bl.a. sponsorer og pressen. I denne forbindelse blev farverne i førsteholdenes spilledragter ændret til rød, sort og hvid (Boldklubben Skjolds klubfarver), hvorimod de resterende hold i senior- og ungdomsafdelingen har bevaret de oprindelige hvide og blå uniformer.

D. 20. november 2008 blev det enstemmigt besluttet, på en ekstraordinær generalforsamling, at Stevnsgade Basket skulle udskilles fra BK Skjold og blive til en selvstændig forening med nyt navn; Stevnsgade Basketball.

Udskillelsen af eliten 
I 2015 rykkede klubbens herrehold op fra 1. division til Basketligaen. I forbindelse med dette, blev 1. Herre og 1. Damer begge udskilt fra moderklubben og det professionelle selskab Stevnsgade Copenhagen blev oprettet. Siden da, har foreningen kun stået for amatørholdene, og har ikke længere en direkte kontrol over eliteholdene.

Organisation 

Klubben har siden stiftelsen deltaget i integrationsprojekter i bydelen. Man har blandt andet udviklet basketballspilleren Waseem Ahmad, som har en anden etnisk baggrund. Klubben har mange forskellige hold, for alle de forskellige aldersgrupper og køn som ønsker at spille basketball i hovedstadsområdet. Klubben har ungdomshold helt ned til U6 (for spillere under 6 år) og op til Oldboys/women.

I 2010 indgik klubben et samarbejde med Team Copenhagen omkring de dygtigste og mest talentfulde ungdomshold.

I 2013 blev Stevnsgade udnævnt til årets forening i Storkøbenhavn af DGI.

Klubbens spillesteder og haller 
 Nørrebrohallen
 Korsgadehallen
 Hillerødgade Bad og Hal
 Blågårds Skole
 Guldberg skole
 Rådmandsgade skole

Referencer

Ekstern kilde/henvisning 
 Officielle hjemmeside

Basketballklubber i Danmark
Nørrebro
Sportsklubber i København
Etableret i 1958
Waseem Ahmad

Waseem Ahmad (født 1970) er en dansk tidligere basketballspiller med dansk-pakistansk baggrund. Han kom fra Pakistan til Danmark i 1971 med sin mor.

Under sin opvækst spillede Ahmad i Stevnsgade Basketball. I begyndelsen af ​​1990'erne spillede han i Hartnell College i Californien. Med Stevnsgade vandt han DM for seniorer i 1995 og blev pokalmestre i det samme år. Han har med 316 kampe klubrekorden i Stevnsgade for flest spillede 1.holds kampe. 

Waseem Ahmad har spillet på både Y- og A-landsholdet. Han debuterede som 19-årig på seniorlandsholdet. Han spillede 15 A-landskampe og blev holdets anfører. 

Waseem stoppede sin karriere i år 2001. I oktober 2003 var han tilbage på banen, da han spillede for Falcon, i 2010-11 spillede han for Høbas.

Kilder

Eksterne henvisninger 

Basketballspillere fra Danmark
Personer fra Pakistan
Kanton Zürich

Kanton Zürich er en kanton i Schweiz.

Kantonen ligger i det nordlige Schweiz. Den har et areal på og er med sine  indbyggere den befolkningsmæssigt største kanton i Schweiz. Hovedstaden er byen Zürich. Kantonen har et flertal af tysktalende.

Referencer 

Kantoner i Schweiz
Tv-genre

For en definition af selve genrebegrebet se: genre.

Genre benyttes i tv om forskellige programtyper og emner. De vigtigste er nyheder, underholdning, sport, børnefjernsyn, belærende programmer og debatter. Nedenfor ses en liste over forskellige tv-genrer.

Forskellige tv-genrer 
Tv-nyheder
Nyhedsmagasiner
Dokumentar
Reality-tv
Dramaserier (inkl. satire etc.), 
Livsstilsprogrammer
Kulturprogrammer
Ungdoms-tv
Børne-tv
Studieunderholdning
Natur- og videnskabs-tv
Historie-tv
Forbrugermagasiner
Tv-sport
Pop-musik
Regional- / lokal-tv
Debat-programmer
Portrætter
Quiz-tv
Internetbaserede spil-koncepter

Genre
Energistrategi

Energistrategi er en handlingsplan til at håndtere emner relateret til energiforsyning, energiefterspørgsel, udvikling af energirelateret industri og handel samt konsekvenser af energiaktiviteter.

Nationale energipolitikker og strategier kan indeholde et eller flere af de følgende tiltag:
Lovgivning af kommercielle energiaktiviteter (handel, transport, opbevaring, etc.)
Lovgivning om forbrug af energi som fx effektivitetsstandarder, emisionsstandard, instruktioner for den statsejede energisektor og organisationers skattepolitikker relateret til energiprodukter og services (skat, dispensation, fritagelser, tilskud, etc.)

Internationale politikker og strategier:
Internationale energiaftaler, traktater, alliancer, generelle internationale handelsaftaler, specielle relationer med energi-rige lande, herunder militær tilstedeværelse og/eller dominans.
Det dominerende emne i energiaftaler er risikoen for skred i udbud–efterspørgsel (se Oliekrise). Nuværende energipolitikker lægger også vægt på de miljømæssige problemer (se Klimaforandring, Menneskeskabt drivhuseffekt og Global opvarmning).
Nogle af verdens regeringer udsteder energipolitiske erklæringer, men uanset om regeringer har en erklæret energipolitik eller ej, praktiserer alle landes regeringer en eller anden form for energipolitik. 

Selv internt i mange af verdens lande er det passende at tale om energistrategier og politikker. Betydningsfulde aktører, som inkluderer borgmestre, regionale råd, delstater og energivirksomheder fører hver deres strategi. Værktøjerne, der er tilgængelige for aktører under statsniveau er måske mindre i omfang end for de statslige aktører, men kumuleret er underaktørernes samlede sæt af handlinger måske af større væsentlighed end den nationale strategi.

Se også 
Energi
Vindenergi
Vedvarende energi
Olie
Oliekrise

Eksterne henvisninger 
Energistrategi 2025  Energistrategien er VK regeringens bud på Danmarks energistrategi frem til 2025. Den er blevet kritiseret for at være forældet allerede i dag (2006) og der indgår beregninger af oliereserverne i Danmark som beskyldes for at være direkte opdigtet.

Energistyring
Somali (sprog)

Somali er et østkushitisk sprog inden for den afroasiatiske sprogæt. Det tales især i Somalia og tilstødende dele af Djibouti, Etiopien og Kenya. Udvandring, ikke mindst i forbindelse med borgerkrigen, har dog ført til at sproget tales overalt i verden, også i Danmark. Det skønnes at mellem 15 og 25 millioner mennesker taler somali.

Afroasiatiske sprog
Sprog i Somalia
Sprog i Djibouti
Sprog i Etiopien
Sprog i Kenya
Mekanisk energi

Mekanisk energi defineres som summen af potentiel og kinetisk energi,

 

I et lukket system hvor der kun virker konservative kræfter som fx tyngdekraften (dvs. hvor man kan udelukke bl.a. luftmodstand), vil den mekaniske energi være konstant.

Mange bevægelser (projektilbevægelse, planetbevægelse) kan forstås ved at energi omdannes fra potentiel til kinetisk energi og/eller den modsatte vej, mens den samlede mekaniske energi er bevaret.

Der er dog også mange situationer hvor den mekaniske energi ikke er bevaret. Når for eksempel en bil bremser, omdannes mekanisk energi til indre energi (varmeenergi) i bremsesystem, dæk, vej og så videre.

Man kan også udregne mekanisk energi med formlen

 

hvor
g = tyngdeaccelerationen,
h = højden (et bestemt nulpunkt - f.eks. jordniveauet),
m = massen og
v = hastigheden.

Tab i den ene energiform fører til en lige så stor forøgelse af den anden. Summen af kinetisk energi Ekin og potentiel energi Epot må således være konstant.

 

Energi
Shell plc

Shell plc (tidligere Royal Dutch Shell) er et britisk multinationalt olie- og gasselskab. 

Shell opererer i over 140 lande verden over og driver omkring 44.000 tankstationer i alt. Selskabet blev grundlagt i 1907 og har egne olieboringsfaciliteter, olieraffinaderier, samt distributions- og detailhandler, og er også aktive inden for vedvarende energi, herunder biobrændstof. I kortere perioder har selskabet også været involveret i kul- og atomkraft.

Shells logo, som forestiller en rød og gul Pecten-kammuslingeskal, stammer fra handelsselskabet The Shell Transport and Trading Company der sejlede med muslingeskaller i 1800-tallet. I 1892 fik grundlæggerens søn den idé at eksportere olie fra området omkring Det Kaspiske Hav, og til det brugte han også Shell-navnet.

Dansk Shell
Dansk Shell A/S har været på markedet i Danmark siden 1913 med sin første offentlige tankstation på Gl. Kongevej 4 i København. Den 8. maj 2013 fejrede selskabet 100-års fødselsdag i Danmark. Forløberen til det, der i dag kendes som Dansk Shell, var Dansk-Engelsk Benzin og Petroleums CO. Som navnet antyder, blev selskabet stiftet på et tidspunkt, hvor petroleum stadig var den store hyldevare herhjemme og privatbilismen var i sin vorden. 

Siden 1966 har Dansk Shell desuden drevet et olieraffinaderi i Fredericia, der forarbejder 3,4 mio. tons råolie pr. år svarende til en tredjedel af Danmarks forbrug af brændstof.

Nordsøen 
Shell Olie- og Gasudvinding Danmark B.V. ejer 36,8 % af Dansk Undergrunds Consortium, som er ansvarlig for udvinding af olie og gas i de danske felter af Nordsøen.

Miljøsager

Boreplatformen Brent Spar 
I 1995 blev en udtjent Shell-boreplatform, Brent Spar, genstand for en voldsom debat, da den britiske regering havde givet sin støtte til Shells plan om at sænke den i Atlanterhavet. Det fik nemlig miljøorganisationen Greenpeace til at lancere en verdensomspændende modkampagne, da man var bekymret over de miljømæssige konsekvenser ved en sådan sænkning.

Planen involverede et boykot af Shells tankstationer, hvilket den danske statsminister Poul Nyrup Rasmussen bl.a. tilsluttede sig. Planen viste sig så succesfuld, at Shell til sidst besluttede at følge Greenpeaces råd om at sejle den i land i stedet. 

Efterfølgende viste det sig dog, at Greenpeace havde lavet en regnefejl og der opstod på ny debat om, hvilken løsning der ville have været bedst.

Shell forurener Lillebælt 
Et gammelt olieudslip betyder, at op imod 150.000 liter giftig olie fra Dansk Shell i Fredericia siver ud i grundvandet. Olieudslippet har formentlig fundet sted i 1970'erne og 80'erne, og skyldes, at de gamle tanke var gennemtærede. Shell har forsøgt at samle olien op med en række brønde, men konstaterede i 2011, at brøndene ikke havde virket efter hensigten.

Referencer

Eksterne henvisninger 

 Shell Danmark

Etableret i 1907
 
Selskaber noteret på Euronext exchanges
Telefassa

Telefassa var en mytisk fønikisk dronning, gift med Agenor og stammoder til den Thebanske og Minoiske kongeslægt. Med Agenor havde hun sønnerne Føniks, Kadmos, Kilix og datteren Europa.

Personer i græsk mytologi
Fønikien
Midskov

Midskov er en lille landsby beliggende på den fynske halvø Hindsholm, mellem Odense Fjord og Dalby Bugt. Den hører til Kerteminde Kommune og ligger i Region Syddanmark. Fra landsbyen er der knap 10 kilometer til Kerteminde og godt 12 kilometer til Munkebo.

Lokaliteter i Kerteminde Kommune
Hindsholm
Ondskabens øjne

Ondskabens øjne (originaltitel The Silence of the Lambs) er en amerikansk spillefilm fra 1991 instrueret af Jonathan Demme (vandt Oscar for bedste instruktør) med Anthony Hopkins og Jodie Foster, som begge vandt Oscar for hhv. bedste mandlige og kvindelige hovedrolle. Filmen er baseret på en roman af Thomas Harris, og er ligesom filmene Psycho og The Texas Chainsaw Massacre inspireret af den virkelige person Ed Gein.
Filmen har fået Oscar for bedste film og Oscar for bedste filmatisering. Den var desuden nomineret til en bedste lyd og bedste filmredigering.

Handling 

En seriemorder er løs og kvindelig dukker op med huden fjernet på store områder. Da en senators datter forsvinder, bliver FBI-agent Clarice Starling sat på sagen. I et forsøg på at sætte sig ind i morderens forskruede tankegang besøger hun en fængslet seriemorder og kannibal, lægen Hannibal Lecter. Lecter er intelligent, charmerende og psykopat. Ingen forstår seriemorderens psykologi som ham, og han indvilliger i at hjælpe Starling med opklaringsarbejdet, hvis hun fortæller ham om sin egen fortid. Et mærkeligt bånd begynder at blive knyttet mellem agenten og morderen. Imens er tiden ved at rinde ud for senatorens datter.

Medvirkende 

 Anthony Hopkins som Dr. Hannibal "The Cannibal" Lecter
 Jodie Foster som FBI agent Clarice Starling
 Ted Levine som Jame "Buffalo Bill" Gumb
 Lawrence T. Wrentz som Agent Burroughs
 Lawrence A. Bonney som FBI instruktør
 Kasi Lemmons som Ardelia Mapp
 Scott Glenn som Jack Crawford
 Anthony Heald som Dr. Frederick Chilton
 Frankie Faison som Barney
 Don Brockett som venlig psykopat

Eksterne henvisninger 
The Hannibal Lecter Studiolo 
 

Amerikanske film fra 1991
Film baseret på bøger
Gyserfilm fra USA
Thrillerfilm fra USA
Engelsksprogede film
Seriemorderfilm
Gyserfilm baseret på bøger
Oscar for bedste film
Film instrueret af Jonathan Demme
Kannibalfilm
Den Røde Drage

Den Røde Drage (originaltitel Red Dragon) er en remake fra 2002 af den amerikanske film Manhunter fra 1986, der er baseret på bogen "The Red Dragon" med bl.a. Anthony Hopkins og Edward Norton. Ondskabens Øjne og Hannibal er sequels hertil.

Handling 
Ex-FBI agenten Will Graham (Norton) kvittede for år tilbage sit job efter en langvarig og dødsensfarlig anholdelse af Hannibal Lecter (Hopkins), hvor de involverede kun lige slap med livet i behold.

Efter en række grusomme mord, hvor FBI står total på bar bund, indvilliger Graham modstræbende i at assistere i efterforskningen. Men det går hurtigt op for ham, at den bedste måde at fange morderen – i folkemunde kaldet Tandfeen, på, vil være at trænge ind i hans syge sind og aflure hans næste træk. Men den person der kommer tættest på i umenneskelige og ubegribelige handlinger viser sig desværre at være Grahams mareridt og arvefjende, Dr. Lecter.

Det bliver en nervepirrende duel mellem Graham og Lecter, som forhåbentlig vil lede FBI til Tandfeen og dermed redde hans nyeste offer, en blind og uskyldig pige, der ikke aner hvilket sygt monster hun er ved at forelske sig i.

Medvirkende 
 Edward Norton som Will Graham
 Anthony Hopkins som Dr. Hannibal
 Ralph Fiennes som Francis Dolarhyde
 Emily Watson som Reba McClane
 Philip Seymour Hoffman som Freddy Lounds
 Harvey Keitel som Jack Crawford
 Mary-Louise Parker som Molly Graham
 Anthony Heald som Dr. Frederick Chilton

Eksterne henvisninger 
 
 The Hannibal Lecter Studiolo 

Amerikanske film fra 2002
Gyserfilm fra USA
Thrillerfilm fra USA
Engelsksprogede film
Seriemorderfilm
Kannibalfilm
Gyserfilm baseret på bøger
Hannibal (bog)

Hannibal er en roman fra 1999 af den amerikanske forfatter Thomas Harris og efterfølgeren til Ondskabens Øjne. Den blev filmatiseret i 2001 med Ridley Scott som instruktør.

Handling 

Syv år efter FBI-agenten Clarice Starling skød og dræbte seriemorderen "Buffalo Bill" er kannibalen Hannibal Lecter stadig på fri fod. Han lever livet i Firenze, langt væk fra FBI's lange arm.

Starling har levet højt på sine bedrifter for syv år siden, men hun havner pludselig i unåde pga. en fejlslagen anholdelse, der kostede en kollega livet. Starling bliver dog reddet i sidste øjeblik af rigmanden Mason Verger, der igennem sine forbindelser i den amerikanske regering, får FBI til at genoptage eftersøgningen af Lecter. Starling bliver sat på sagen.

Verger er Lecters sjette offer, og det eneste, der har overlevet. Men ikke uden en pris! Verger er lam, hans ansigt er vansiret, og han tørster efter hævn over Hannibal Lecter. I kulissen manipulerer Verger med både Starling, FBI og det italienske politi for at drage Hannibal frem i lyset, så han kan få sin hævn.

Romaner fra USA
Litteratur i 1999
Hannibal Lecter

Dr. Hannibal "The Cannibal" Lecter (født 1933 i Litauen) er en fiktiv person, der optræder i romaner af den amerikanske forfatter Thomas Harris samt i filmatiseringerne af disse. Hannibal Lecter er en uhyggeligt klog person, uddannet psykiater, der i flere omgange bliver bedt om at hjælpe med politiets opklaringsarbejde, selvom han selv er kannibal og seriemorder. 

Hannibal Lecter spilles af Anthony Hopkins i filmene Ondskabens Øjne, Den Røde Drage, Hannibal og Brian Cox i filmen Manhunter, som er den første film om Hannibal Lecter.

I bogen Red Dragon, filmatiseret som Manhunter (1986) og genindspilningen Den Røde Drage (2002), bliver Hannibal Lecter fanget af FBI detektiven Will Graham efter et middagsselskab, hvor Lecter har serveret mad baseret på menneskekød til en middag. 

På grund af hans viden om menneskets sind bliver han en gang i mellem sat til at hjælpe med mordefterforskinger fra sin celle. Han kræver dog altid nogle modtjenester. I slutningen af bogen og filmen Ondskabens Øjne flygter Lecter fra sine vogtere, og er dermed på fri fod i hele bogen og filmen Hannibal, hvor det sidste man ser til Lecter er i en flyvemaskine på vej væk fra USA. Dermed er Hannibal Lecter foreløbig på fri fod, indtil en eventuel fortsættelse. 

I december 2006 blev romanen Hannibal Rising udgivet, og filmatiseringen fik premiere i starten af 2007. Det er en prequel, der foregår før Den røde drage og fortæller om Hannibals unge år i Europa. I filmen spilles han af den franske skuespiller Gaspard Ulliel, da Anthony Hopkins er for gammel til spille Hannibal i teenage-alderen. 

I 2013 startede  en amerikansk tv-serie ved navn Hannibal med danske Mads Mikkelsen i rollen som Hannibal.

Romaner og film om Hannibal Lecter 
 Den Røde Drage (roman, 1981) – filmatiseret som Manhunter (1986) og Den Røde Drage / The Red Dragon (2002)
 Ondskabens øjne (roman, 1988) – filmatiseret som Ondskabens øjne / The Silence of the Lambs (1991)
 Hannibal (roman, 1999) – filmatiseret som Hannibal (2001)
 Hannibal vågner (Hannibal Rising, tidligere annonceret med titlen Behind the Mask: The Blooding of Hannibal Lecter) – filmatiseret som Hannibal Rising (2007)

Eksterne henvisninger 

 

Fiktive skurke
Rambouillet

Rambouillet er en fransk by ca. 45 km sydvest for Paris. I byen ligger Château de Rambouillet, den franske præsidents sommerresidens.

Historie 

Rambouillet-forhandlingerne om Kosovos fremtid foregik her i februar og marts 1999.

Byer i Ile-de-France
Tour de France-byer
Thriller (album)

Thriller er et album af Michael Jackson. Det var hans andet soloalbum under CBS/Epic pladeselskabet (senere Sony) og blev udgivet 1. december 1982.
Det er almindeligt kendt, at albummet er historiens bedstsælgende album nogensinde med over 104 millioner solgte eksemplarer til dato.

Spor

Relaterede emner 
Nogle de mest kendte af sange er Beat It, Thriller og Billie Jean. Jackson revolutionerede sang- og dansescenen tilbage i 1984, bl.a. på Motowns 25 års jubilæums TV-udsendelse (Motown 25), hvor han optrådte, først i en medley med sine brødre i The Jacksons og derefter for første gang med Billie Jean med den karakteristiske koreografi og den ene glitrende handske samt fedora-hatten (selvom de kendetegn allerede var brugt på Triumph-touren i 1979).

Senere revolutionerede han også musikvideo-branchen med sine kortfilm Beat it og specielt Thriller, en video med historie, musik, dansetrin og monster-transformationer (og så var den endda instrueret af John Landis, manden bag American Werewolf in London).

Allerede et par år efter udgivelsen, kunne Jackson erobre rekorden for bedst sælgende album, da han overgik de ca. 25 millioner, der var den daværende rekord.

Baggrund 
Jacksons tidligere album Off the Wall (1979) var en succes hos kritikerne og modtog generelt gode anmeldelser. Det var også en kommerciel succes og solgte 20 millioner eksemplarer verden over.</small> Årene mellem Off the Wall og Thriller var en periode med ændringer hos sangeren, en tid, hvor han fik mere uafhængighed og skulle kæmpe mod sin familie. Da Jackson blev 21 i august 1979, fyrede han sin far, Joseph Jackson, som sin manager og erstattede ham med John Branca. Sangeren var vred over det, han opfattede som en undervurdering af Off the Wall og sagde, at "Det var total uretfærdigt, at jeg ikke fik Grammy Award for Record of the Year, og det skal ikke ske igen." Han følte sig også undervurderet af musikindustrien. I 1980, hvor Jackson spurgte den person i Rolling Stone, som er ansvarlig for at gøre information tilgængelig, om de var interesseret i at lave en artikel om ham med ham på forsiden, afslog han, mens Jackson svarede: "Jeg har fået fortalt igen og igen, at sorte folk på forsiden af tidsskrifter ikke sælger eksemplarer ... Bare vent. En dag vil de tidsskrifter tigge mig om at lave et interview. Måske giver jeg dem et. Eller måske ikke."

I 1973 havde Jacksons far en hemmelig affære med en kvinde, der var 20 år yngre end ham. Parret havde et barn i al hemmelighed. I 1980 fortalte Joseph Jackson fortalte sin familie om affæren og barnet. Jackson, som allerede var vred på sin far over hans misbrug af ham i sin barndom, følte sig så forrådt, at han ikke sås med Joseph Jackson i mange år. Sangeren blev meget ulykkelig i den periode: Jackson forklarede: "Selv derhjemme er jeg ensom. Jeg sidder på mit værelse, og nogle gange græder jeg. Det er meget svært at få venner ... Jeg går nogle gange rundt i nabolaget om natten og håber bare på at finde nogen, som jeg kan tale med. Men jeg ender bare med at komme hjem igen.

Referencer

Noter 

Album fra 1982
Michael Jackson-album